2009ஆம் ஆண்டு ஜனவரி 30ஆம் நாள் ஃபியட் எஸ்.பி.ஏ மற்றும் கிரிஸ்லர் எல்எல்சி ஆகியவை இரண்டும் தாங்கள் உலகளாவிய ஒரு கூட்டை மேற்கொள்ளவிருப்பதாக அறிவித்தன. இந்த ஒப்பந்தத்தின் நிபந்தனைகளின்படி, ஃபியட் கிரிஸ்லர் நிறுவனத்தில் 35 சதம் பங்குகளை எடுத்துக் கொண்டு அதன் வட அமெரிக்க விற்பனையாளர் வலைப்பின்னலுக்கு அணுகலைக் கொள்ளும். இதற்கு பதிலாக, கிரிஸ்லருக்கு சிறியதும், அதிக எரிபொருள் திறனும் கொண்ட ஊர்திகளை அமெரிக்காவில் உற்பத்தி செய்வதற்கும் ஃபியட்டின் உலகளாவிய விற்பனை வலைப்பின்னலுக்கான அணுகலை அடைவதற்கும் ஃபியட் ஆதரவளிக்கும்.<ref name="autonews.com/"></ref><ref name="italiaspeed.com/2009"></ref>

புதிய பங்கு உரிமையாளர் தமது பங்கினை 55 சதம் வரை உயர்த்திக் கொள்வதற்கான விருப்பத்தேர்வினைக் கொண்டிருப்பார். இந்த இரண்டு நிறுவனங்களிலும் வலியதான ஃபியட், கிரிஸ்லரில் உடனடியாக நிதியை முதலீடு செய்யாது. அதற்கு மாறாக, அமெரிக்காவில் விற்பதற்கான ஒன்று அல்லது அதற்கு மேற்பட்ட ஃபியட் மாதிரிகளை உருவாக்குவதற்காக கிரிஸ்லரின் தொழிற்சாலைக்குக் கருவிகளை அளிப்பதன் செலவினை அது ஏற்றுக்கொள்ளும். மேலும், புதிய, எரிபொருள் திறன்மிக்க சிறிய மகிழுந்துகளை கிர்ஸ்லர் தயாரிப்பதற்குத் தேவையான பொறி இயந்திரம் மற்றும் கடத்துத் தொழில்நுட்பம் ஆகியவற்றையும் ஃபியட் அளிக்கும். 

இந்த ஒப்பந்தம் 2004ஆம் ஆண்டு தலைமைப் பொறுப்பை ஏற்றதிலிருந்து ஃபியட் நிறுவனத்தை அது சிதைவதிலிருந்து காத்து வந்துள்ள அதன் தலைவரான செர்ஜியோ மார்ச்சியோன் வெகு அண்மையில் கையாண்டுள்ள உத்தியாகும். டொயோட்டோ, வோக்ஸ்வாகன் மற்றும் ரெனால்ட் எஸ்.ஏ மற்றும் நிஸ்ஸான் கூட்டிணைப்பு ஆகிய உலகளாவிய போட்டியாளர்களிடமிருந்து தம்மைக் காத்துக்கொள்ள அவை போராடிவரும் இந்த வேளையில், இந்தக் கூட்டுறவால் இரண்டு நிறுவனங்களுமே, அதி உற்பத்திப் பொருளாதாரத்தின் வலிமை, பயனரை அடைவதற்கான புவிசார் விரை நிலைப்பாடு ஆகியவற்றைக் கொண்டிருக்கும்.<ref name="autonews.com/"></ref> 2009ஆம் ஆண்டு ஏப்ரல் 30 அன்று கிரிஸ்லருடனான கூட்டிணைவை<ref name="fiatgroup.com/en-us/mediacentre"></ref> ஃபியட் அறிவித்தது. முதலில் ஃபியட் 20 சதப் பங்கினை எடுத்துக் கொள்ளும். பின்னர் அரசுக் கடன்கள் தீர்வையான பிறகு, அது பெரும்பான்மையான உரிமையாளராகி விடும்.<ref name="reuters.com/article"></ref>

இந்த 20 சதப் பங்கிற்காக கிரிஸ்லருக்கு ஃபியட் ஏதும் அளிக்கத் தேவையில்லை.

2009ஆம் வருடம் ஜூன் மாதம் ஏழாம் நாள், இண்டியானா மாநில காவல் துறை ஒய்வு நிதி, இண்டியானா ஆசிரியர்கள் ஓய்வு நிதி மற்றும் மாநிலத்தின் மேஜர் மூவ்ஸ் கன்ஸ்ட்ரக்ஷன்ஸ் ஆகியவை கிரிஸ்லர் நிறுவனம் ஃபியட்டுக்கு விற்கப்படுவதைத் தாங்கள் எதிர்ப்பதால் அதைத் தாமதப்படுத்துமாறு அமெரிக்க உச்ச நீதி மன்றத்திற்கு வேண்டுகோள் விடுத்தன. இந்த விற்பனையானது அமெரிக்க திவாலா நிலைச் சட்டத்திற்கு எதிரானது என்றும், காப்புறுதியற்ற பற்றாளர்களுக்கு காப்புறுதி கொண்ட பற்றாளர்களுக்கு மேலாக தீர்வை அளிக்கிறது என்றும் இந்த நிதியமைப்புகள் வாதிட்டன. 2009ஆம் ஆண்டு ஜூன் ஒன்பதாம் தேதி, உச்ச நீதி மன்றம் இடைக்காலத் தடையை நீக்கி, கிரிஸ்லரை ஃபியட் கையகப்படுத்தும் வழியில் இருந்த தடையை நீக்கியது.<ref name="online.wsj.com/article"></ref> மேலும் தகவல்களுக்குப் பார்க்க: இண்டியானா மாநில ஓய்வு நிதி அறக்கட்டளை அதற்கெதிராக கிரிஸ்லர் (Indiana State Police Pension Trust v. Chrysler) ஜூன் மாதம் பத்தாம் நாள் புதன் கிழமையன்று, கிரிஸ்லர் க்ரூப் எல்எல்சி என்றும் அழைக்கப்படும் புதிய கிர்ஸ்லர் நிறுவனத்தின் உரிமையாளராக ஃபியட்டினை உச்ச நீதி மன்றம் அறிவித்தது. "புதிய" கிரிஸ்லர் நிறுவனத்தின் முதன்மைச் செயல் அதிகாரியாக செர்ஜியோ மார்ச்சியோன் அறிவிக்கப்பட்டுள்ளார். 2007ஆம் ஆண்டு முதல் கிரிஸ்லருடன் இருந்து வரும் ஜிம் பிரஸ் (Jim Press), மார்ச்சியோன் இத்தாலியில் இருக்கும் வேளையில், இந்த நிறுவனத்தின் தினசரி நடவடிக்கைகளைக் கவனித்து வரும் துணை முதன்மைச் செயலாளராக நியமனம் பெறலாம்.

பல்கேரியா
டொஃபாஸ், துருக்கி
கிரிஸ்லர் உடனான கூட்டுறவு
வட கொரியா